钦定古今图书集成/理学汇编/文学典/第240卷 > 徐师曾诗体明辨 > 《杂舞》
## 钦定古今图书集成/理学汇编/文学典/第240卷 > 徐师曾诗体明辨 > 《杂舞》

自周有《缦乐》、散乐，汉、魏因之。又前世乐饮，酒酣必起
自舞，往往以舞相属。属者，代起舞，若饮酒以杯相属
然。谢安舞以属桓嗣是也。宋武帝大明中，存《鞞》《拂》、杂
舞，合之锺石，施于殿庭。王僧虔以为乖于雅体。隋牛
弘请存《鞞》《铎》《巾》《拂》四舞，并陈宴会。唐世杂舞二十有
五，抑甚矣！特取魏、晋诸舞，存其名及词之可观者。